พอดีว่าแท้งค่ะ ตอนอายุครรภ์ประมาณ 5 สัปดาห์ ตั้งแต่วันที่ 4 กรกฎา เลือดออกอยู่หนึ่งสัปดาห์ จนตอนนี้ 8 กันยา 2เดือนกว่าแล้วค่ะประจำเดือนยังไม่มาเลย ถือว่าปกติมั้ยค่ะ อยากให้ประจำเดือนมาต้องทำยังไงค่ะต้องกินยาอะไรรึเปล่า
สวัสดีค่ะ หลังการแท้งบุตรนั้น ร่างกายอาจจะใช้เวลาฟื้นตัวประมาณ 1-2 เดือนเป็นอย่างน้อย อาจจะยังตรวจครรภ์ให้ผลบวกอยู่ได้ประมาณภายในเดือนแรก และควรคุมกำเนิดต่อไปก่อนอีกอย่างน้อย 1-2 เดือน เพื่อให้ร่างกายได้ฟื้นตัวหากแท้งบุตรมาประมาณ 2 เดือนแล้ว ประจำเดือนก็ควรจะเริ่มกลับมาเป็นปกติ แต่อย่างไรก็ตามในบางรายก็อาจจะใช้เวลานานกว่านั้นได้ กว่าจะกลับมามีการตกไข่และกลับมามีรอบเดือนตามปกติ หรือถ้าตอนแท้งมีการขูดมดลูกทำให้ผนังมดลูกบางก็อาจเป็นอีกสาเหตุที่ทำให้ประจำเดือนไม่มาได้เช่นเดียวกันตอนนี้อาจจะลองยืนยันการตั้งครรภ์ดูได้ก่อนเบื้องต้น หากในช่วง 2 เดือนมานี้มีเพศสัมพันธ์ไม่ป้องกันด้วย ถ้าให้ผลลบ แต่รอบเดือนยังไม่มาและไม่สบายใจก็สามารถไปพบแพทย์เพื่อตรวจประเมินหาสาเหตุอื่นๆเพิ่มเติมได้ค่ะ ไม่ควรซื้อยาปรับฮอร์โมนใดๆมาใช้เองในระหว่างนี้